b'\n_START_ARTICLE_\nAltituda\n_START_PARAGRAPH_\nAltituda ali vi\xc5\xa1ina (tudi elevacija) nebesnega telesa je ena izmed nebesnih koordinat, ki se uporabljajo v horizontnem koordinatnem sistemu. Druga koordinata v tem sistemu je azimut._NEWLINE_Altituda je kotna oddaljenost nebesnega telesa od horizonta. Nebesna telesa, ki so nad horizontom, imajo vrednosti altitude od 0\xc2\xb0 do +90\xc2\xb0 (nadglavi\xc5\xa1\xc4\x8de), telesa pod horizontom pa imajo altitudo med 0\xc2\xb0 in -90\xc2\xb0 (nadir)._NEWLINE_Altituda je odvisna od kraja, kjer se nahaja opazovalec.\n_START_SECTION_\nZenitna razdalja\n_START_PARAGRAPH_\nKotna razdalja od nebesnega telesa do zenita se imenuje zenitna razdalja. Altituda in zenitna razdalja skupaj tvorita kot 90\xc2\xba.'